Hør nummeret: Lennon og McCartney genforenet af AI

Lennon og McCartney genforenes i en ny “Beatles-sang” skabt af kunstig intelligens. Nummeret får fans til at bryde ud i gråd – på den gode måde.

Nummeret er ikke komponeret af AI, det er derimod en kunstigt kreeret udgave af McCartney-nummeret New fra 2013. Kunstig intelligens har sørget for, at Lennon synger med på nummeret, ligesom McCartneys egen stemme er gjort yngre, så det lyder som et nummer 1960’erne.

Effekten er temmelig imponerende. Fans reagerer da også meget positivt på det “nye” Lennon og McCartney samarbejde:

“Dette fik mig til at græde… Jeg tror, det hjælper, at jeg tror, at John og George begge ville have elsket denne sang.” skriver en Youtube-bruger. “Det her er utroligt, ligesom en ny Beatles-sang. Tusind tak fordi du lavede dette.”

Læs mere: ABBA er genfødt – nyt album og digitale abbatars.

Personen, der har skabt værket via kunstig intelligens, hedder Dea Lims. Vedkommende skriver respektfuldt på Youtube:

“Ingen krænkelse af ophavsretten tilsigtet. Dette er en AI-skabelse.”

Der har endnu ikke været nogen officiel reaktion fra hverken Paul McCartney, Apple (pladeselskabet) eller Capital Records, Abby Road, Sony/ATV eller andre i nettet af rettighedshavere, der kontrollerer dele af Beatles katalog og arv. Men mon ikke de snart kommer på banen? I mellemtiden kan du opleve nummeret her:

https://youtube.com/watch?v=Q83fHq8I_4Y

Hør nummeret: Lennon og McCartney genforenet af AI